GULF โชว์กำไรปี 62 โตกระฉูด 60% เฉียด 5 พันลบ. รับรู้รายได้ขายไฟ-กำไรอัตราแลกเปลี่ยน
GULF โชว์กำไรปี 62 โตกระฉูด 60% เฉียด 5 พันลบ. รับรู้รายได้ขายไฟ-กำไรอัตราแลกเปลี่ยน
GULF โชว์กำไรปี 62 โตกระฉูด 60% เฉียด 5 พันลบ. รับรู้รายได้ขายไฟ-กำไรอัตราแลกเปลี่ยน
21 ก.พ. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF รายงานผลการดำเนินงานประจำปี 2562 สิ้นสุด ณ วันที่ 31 ธันวาคม 2562 มีกำไรสุทธิ ดังนี้

ทั้งนี้กำไรสุทธิส่วนที่เป็นของบริษัทใหญ่เพิ่มขึ้น 61.4% จากปีก่อน ซึ่งส่วนหนึ่งมาจากการรับรู้กำไรจากอัตราแลกเปลี่ยนที่ยังไม่เกิดขึ้นจริง (Unrealized FX Gain/ (Loss)) จากการแปลงค่าหนี้สกุลเงินดอลลาร์สหรัฐทั้งจำนวนให้เป็นเงินบาทด้วยอัตราแลกเปลี่ยน ณ วันสิ้นงวดบัญชีนั้น ๆ เทียบกับวันสิ้นงวดบัญชีที่ผ่านมา
โดยในปี 2562 กลุ่มบริษัทฯ รับรู้ผลกำไรจากอัตราแลกเปลี่ยนที่ยังไม่เกิดขึ้นจริงเป็นจำนวน 1,377.2 ล้านบาท เทียบกับผลกำไร 201.7 ล้านบาทในปี 2561 จากการแข็งค่าขึ้นของเงินบาทเพียง 0.23 บาทต่อดอลลาร์สหรัฐในปี 2561 เทียบกับการแข็งค่าขึ้นถึง 2.28 บาท ที่รับรู้ในปี 2562 จาก 32.61 บาทต่อดอลลาร์สหรัฐ ณ วันสิ้นงวดปี 2561 เป็น 30.33 บาทต่อดอลลาร์สหรัฐ ณ วันสิ้นงวดปี 2562
ส่วนรายได้จากการขายในปี 2562 เพิ่มขึ้น 76.1% เทียบกับปีก่อน จากการรับรู้ยอดขายของโรงไฟฟ้า SPP ครบทั้ง 12 โครงการในกลุ่ม GMP หลังจากที่โครงกำรลำดับที่ 9-12 ขนาดกำลังการผลิตติดตั้งรวม 518.6 เมกะวัตต์ ทยอยเปิดดำเนินการเชิงพาณิชย์ระหว่างเดือนมกราคมถึง กรกฎาคม 2562
ทั้งนี้ เมื่อเทียบกับโครงการโรงไฟฟ้า SPP ที่เปิดดำเนินการเพียง 8 โครงการในปี 2561 ทำให้สามารถ ขยายฐานลูกค้าอุตสาหกรรม และมีปริมาณการขายไฟฟ้าและไอน้ำที่เพิ่มขึ้นด้วยเช่นกัน นอกจากโรงไฟฟ้าในประเทศไทยแล้ว บริษัทฯ ยังมีการรับรู้รายได้จากโครงการโรงไฟฟ้าพลังงานแสงอาทิตย์ TTCIZ-01 (ขนาดกำลังการผลิตติดตั้ง 68.8 เมกะวัตต์) และ TTCIZ-02 (ขนาดกำลังการผลิตติดตั้ง 50.0 เมกะวัตต์) ในเวียดนาม ซึ่งทยอยเปิดดำเนินการเชิงพาณิชย์ระหว่างเดือนมีนาคม และเมษายน 2562 อีกด้วย
นอกจากนี้ บริษัทฯ ยังมีการรับรู้รายได้จากโครงการ TTCIZ-01 เข้าในงบการเงินรวม ตั้งแต่เดือนพฤศจิกายน 2562 หลังจากที่มีการเพิ่มสัดส่วนการถือหุ้นในโครงการดังกล่าว จากร้อยละ 49.0 เป็นร้อยละ 90.0
อีกทั้ง บริษัทฯ มีรายได้ค่าบริหารจัดการเท่ากับ 318.6 ล้านบาท เพิ่มขึ้น 6.2% จากปีก่อน ซึ่งเป็นรายได้จากการที่บริษัทฯ ให้บริการแก่กลุ่มบริษัทร่วม GJP ซึ่งเพิ่มขึ้นตามที่กำหนดในสัญญาให้บริการ นอกจากนี้ยังมีรายได้จากการให้บริการโรงไฟฟ้า SPP ในกลุ่มบริษัท GEC เพิ่มเติม